משאל העם בוונצואלה (2023)

משאל העם המייעץ בוונצואלה 2023 היה משאל עם שיזמה ממשלתו של נשיא ונצואלה (אנ') ניקולאס מדורו לתמיכה בתביעתה של ונצואלה על אזור גיאנה אסקיבה, שנמצא במחלוקת עם מדינת גיאנה השכנה ונשלט על ידה. משאל העם התקיים ב-3 בדצמבר 2023 וכלל חמש שאלות הנוגעות להסכמת העם בוונצואלה עם עמדת הממשלה בנוגע לדחיית סמכות השיפוט של בית הדין הבין-לאומי לצדק (ICJ) על האזור ולסיפוח גיאנה אסקיבה כאחת ממדינות ונצואלה תוך הענקת אזרחות לתושביה. משאל העם היה אחד הגורמים למשבר גיאנה אסקיבה (אנ') ולהידרדרות הנוספת ביחסי גיאנה–ונצואלה. לפי ממשלת ונצואלה, יותר מ-95% מהמצביעים הצביעו "כן" בכל אחת מחמש השאלות בקלפי. ערך מורחב – גיאנה אסקיבה גיאנה אסקיבה הוא אזור הנשלט על ידי גיאנה ונתבע על ידי ונצואלה, המורכב מ-159,500 קילומטר רבוע ממערב לנהר אסקיבו. האזור נשלט בעבר על ידי האימפריה ההולנדית, אך ב-1814 נרכש על ידי האימפריה הבריטית. לאחר הקמת רפובליקת קולומביה הגדולה ב-1819 התפתחה בינה לבין הבריטים מחלוקת טריטוריאלית לאחר סיפוח השטח על ידי קולומביה הגדולה. ב-1835 מינו הבריטים את רוברט הרמן שומבורגק (Robert Hermann Schomburgk) להגדיר את הגבול המערבי של גיאנה הבריטית עם ונצואלה שהוקמה ב-1830, והוא קבע את הגבול, שכונה "קו שומבורגק" (אנ') על שמו, לפי מיקומו במפות ההולנדיות הישנות. ב-1841 גינתה ממשלתו של חוסה אנטוניו פאס את "פלישת האימפריה הבריטית לשטח ונצואלה". ב-1876 התגלה זהב באגן נהר יורוארי שבגיאנה אסקיבה, וב-1895 ביקשה ונצואלה את תמיכתה של ארצות הברית בסכסוך בתקווה שדוקטרינת מונרו (שדגלה במדיניות "אמריקה לאמריקאים" והתנגדה לקולוניזציה האירופית של אמריקה) תגרום לה להתערב בסכסוך. בית הנבחרים של ארצות הברית הציע את החלטה 252, שהמליצה לפתור את המחלוקת בבוררות בין-לאומית בעקבות לחץ של הנשיא גרובר קליבלנד. הוועדה שהוקמה בעקבות מהלך זה, שכללה דיפלומטים אמריקאים, בריטים ורוסים, קבעה בפסק דין פריז את קו שומבורגק כגבול בין ונצואלה לגיאנה הבריטית. מעמדו של האזור כפוף להסכם ז'נבה משנת 1966, שנחתם על ידי ממשלות בריטניה, ונצואלה וגיאנה. בהסכם נקבע כי הצדדים המעורבים יסכימו למצוא פתרון שליו, מעשי ומשביע רצון לסכסוך. ונצואלה טוענת שההסכם ביטל את תוצאות הבוררות המקורית שקבעה את קו שומבורגק כגבול בין ונצואלה לגיאנה, ותביעתה על גיאנה אסקיבה היא אחד הנושאים היחידים שנמצאים בקונצנזוס בין הצ'אווסטים לבין האופוזיציה. הנהגת גיאנה דוחה דיאלוג ישיר עם ונצואלה בעניין, ונשיאה ערפאן עלי דובק בהחלטת בית הדין הבין-לאומי לצדק (ICJ), בעוד שוונצואלה אינה מכירה בלגיטימיותו של בית הדין בפתרון המחלוקת. בשנת 2023 שלח נשיא ונצואלה מכתב למזכ"ל האו"ם בבקשה לתווך בסכסוך. התביעות על השטח התגברו כתוצאה מגילוי משמעותי של מרבצי נפט וגז טבעי באתרים ימיים של השטח. השאלות הבאות אושרו על ידי מועצת הבחירות הלאומית של ונצואלה ב-23 באוקטובר 2023 ועל ידי הלשכה החוקתית של בית המשפט העליון ב-1 בנובמבר: "האם אתה מסכים לדחות בכל האמצעים בהתאם לחוק את הקו שהוכנס במרמה בפסק דין הבוררות פריז משנת 1899, המבקש לשלול מאיתנו את גיאנה אסקיבה שלנו?" "האם אתה תומך בהסכם ז'נבה משנת 1966 כמכשיר החוקי היחיד התקף להגיע לפתרון מעשי ומשביע רצון עבור ונצואלה וגיאנה בנוגע למחלוקת על שטחה של גיאנה אסקיבה?" "האם אתה מסכים עם עמדתה ההיסטורית של ונצואלה שאינה מכירה בסמכות השיפוט של בית הדין הבין-לאומי לצדק (ICJ) לפתרון המחלוקת הטריטוריאלית על גיאנה אסקיבה?" "האם אתה מסכים להתנגד, בכל האמצעים המשפטיים, לתביעתה של גיאנה לשליטה באופן חד צדדי בים עד לתיחום, שלא כדין ובניגוד לחוק הבין-לאומי?" "האם אתה מסכים להקמת מדינת גיאנה אסקיבה ופיתוח תוכנית מואצת לטיפול מקיף באוכלוסייה הנוכחית והעתידית של אותה טריטוריה, הכוללת, בין היתר, מתן אזרחות ותעודת זהות? ונצואלה, בהתאם להסכם ז'נבה והחוק הבינלאומי, תשלב את המדינה האמורה במפת השטח של ונצואלה?" ב-19 בנובמבר נערכה "חזרה" של משאל העם, וב-29 בנובמבר אורגנה חזרת הצבעה גם לתלמידי בית ספר תיכון בין הגילים 12–18. כמו כן, הוכרז כי יותר מ-350,000 אנשי צבא ישמרו על תהליך הבחירות בכל המדינה. במהלך משאל העם ב-3 בדצמבר דווח על אחוז הצבעה נמוך. מועצת הבחירות הלאומית הכריזה כי הבוחרים הצביעו "כן" ביותר מ-95% מהמקרים בכל אחת מחמש השאלות בקלפי, ואמרה שיש סה"כ 10,554,320 קולות, מבלי לציין אם מדובר במספר המצביעים או מספר השאלות שנענו. האופוזיציונר אנריקה קפרילס רדונסקי, שהצביע גם הוא במשאל העם, הכריז שאחוז ההצבעה הוא סביב 10.2%, ואמר שלכל מצביע יש חמש אפשרויות, מה שאומר שהשתתפו במשאל 2,110,864 אנשים. מועצת הבחירות הלאומית של ונצואלה פרסמה את תוצאות המשאל וטענה כי 95% הצביעו בעד בכל אחת מהשאלות, אך אמיתות תוצאות אלו לא אושרה. ממשלת גיאנה גינתה את השאלות שהוצעו וערערה לבית הדין הבין-לאומי לצדק (ICJ). שגריר ונצואלה בגיאנה קרלוס אמאדור פרס סילבה, זומן על ידי גיאנה על מנת להביע את "הדאגה העמוקה" של המדינה ממשאל העם המוצע. מזכ"לית חבר העמים הבריטי (בו חברה גיאנה), פטרישיה סקוטלנד, גינתה את הצעת משאל העם בטענה לפגיעה בשלמותה הטריטוריאלית של גיאנה. גם הנהגת הקהילייה הקריבית הביעה תמיכה בגיאנה, קבעה שלמשאל העם לא תהיה כל נגיעה לחוק הבינלאומי ושהחוק הבינלאומי אוסר על תפיסה חד-צדדית של מדינה בודדת על שטח של אחרת. בתגובה להסלמה במתיחות באזור הגבירה ברזיל את נוכחותה הצבאית לאורך גבולה הצפוני. המזכיר הכללי של ארגון מדינות אמריקה לואיס אלמגרו פרסם הצהרה שגינתה את משאל העם בטענה שהוא "אינו חוקי על פי הסכם ז'נבה משנת 1966". בהודעתו חזר אלמגרו והדגיש כי על שתי המדינות מוטלת האחריות לפתור את המחלוקת בדרכי שלום. ועידת הבישופים של ונצואלה ביקשה שמשאל העם לא "יופעל על ידי אינטרסים פוליטיים גרידא או כאמצעי לחץ על אזרחים", ודרשה שהסכסוך בין גיאנה לוונצואלה ייפתר במסגרת "דיאלוג וחוק", בשלווה וללא הסלמה למחלוקת גדולה יותר. קואליציית האופוזיציה "הפלטפורמה המאוחדת" (אנ') קראה לאוכלוסייה להחליט "בחופשיות" ולעשות שימוש ב"רצונה החופשי" האם להשתתף במשאל העם וכיצד לענות לשאלותיו. מועמדת האופוזיציה לנשיאות מריה קורינה מצ'אדו ביקשה להשעות את משאל העם כדי להקים צוות לאומי שיגיש תביעה לבית הדין הבין-לאומי. חואן פבלו גואניפה, פוליטיקאי ממפלגת "הצדק ראשון", דחה גם הוא את משאל העם, והכריז כי "זהו משאל עם שהם עושים לכל דבר, חוץ מלהגן". קרלוס פרוספרי, חבר "פעולה דמוקרטית", הצהיר כי ישתתף במשאל העם והזמין אחרים להשתתף בו. אנריקה קפרילס רדונסקי, מועמד לשעבר לנשיאות, הודיע גם הוא כי ישתתף בתהליך, אף על פי שגינה את הפוליטיזציה שלו. מנואל רוזלס, גם הוא מועמד לשעבר לנשיאות, קרא גם הוא להצביע במשאל העם. ממשלת ונצואלה האשימה את האופוזיציה בקריאה להחרים את משאל העם ובהפרת ההסכמים שנחתמו בברבדוס שכללו את אשרור "הזכויות ההיסטוריות, הריבוניות והבלתי ניתנות לביטול" של ונצואלה על שטח גיאנה אסקיבה. המפלגה הקומוניסטית של ונצואלה (PCV), שנאסרה על ידי ממשלת מדורו, תיארה את משאל העם כ"אסטרטגיה הישנה של הבורגנות להחדיר רגשות פטריוטיים ושוביניסטיים בחלק ניכר מהאוכלוסייה [...] לגרום לאנשים להאמין שבמדינה שלנו אין בעיה חשובה יותר לפתור", מה שישרת את הממשלה בניסיונה להשעות את הבחירות לנשיאות שאמורות להיערך ב-2024. הפקידים הצ'אווסיסטים לשעבר, אנדרס איזארה ורפאל רמירס, ראו במשאל העם כישלון. רמירס תיאר את התהליך כ"כישלון רועם", בעוד איזארה ציין כי סקרים לפני משאל העם העריכו אחוז הצבעה של כ-20%, נתון שלדבריו הוא הערכת יתר. גיאנה אסקיבה יחסי גיאנה–ונצואלה Uti possidetis juris נטע בר, בדרך למלחמה בדרום אמריקה? ונצואלה הצביעה על סיפוח שני שליש משטחה של גיאנה, באתר ישראל היום, 4 בדצמבר 2023 ציקי ברנדוין, בדרך למלחמה באמריקה? המשמעות של משאל העם שאושר בוונצואלה, באתר ערוץ 7, 4 בדצמבר 2023 שואבת השראה מרוסיה וטורקיה: ונצואלה מסתכנת במלחמה חדשה בדרום אמריקה, באתר מעריב אונליין, 4 בדצמבר 2023 עדי טננבאום, ‏ונצואלה רוצה להשתלט על שני שליש ממדינת גיאנה. מה עומד מאחורי זה?, באתר גלובס, 4 בדצמבר 2023 אזרחי ונצואלה הצביעו בעד הצעה לסיפוח שני שלישים מגיאנה השכנה ולהקים מדינה חדשה, באתר הארץ, 4 בדצמבר 2023 "Venezuela sets referendum date on territory dispute with Guyana". רויטרס. 20 באוקטובר 2023. נבדק ב-2023-12-04. {{cite news}}: (עזרה) סטפני ואן דן ברג (15 בנובמבר 2023). "Venezuela tells World Court referendum to go ahead despite Guyana resistance". רויטרס. נבדק ב-2023-12-04. {{cite news}}: (עזרה) "5 claves para entender el controvertido referendo en el que los venezolanos apoyaron el reclamo de su país sobre la disputada región del Esequibo" [5 מפתחות להבנת משאל העם השנוי במחלוקת בו תמכו הוונצואלנים בתביעת ארצם לאזור אסקיבו השנוי במחלוקת]. BBC News (בספרדית). 1 בדצמבר 2023. ארכיון מ-1 בדצמבר 2023. נבדק ב-2023-12-05. {{cite web}}: (עזרה) דייוויד שורטל (4 בדצמבר 2023). "Venezuelans approve takeover of oil-rich region of Guyana in referendum". CNN. נבדק ב-2023-12-05. In a news conference announcing preliminary results from the first tranche of counted votes, the Venezuelan National Electoral Council said voters chose “yes” more than 95% of the time on each of five questions on the ballot. {{cite web}}: (עזרה) משרד החוץ וחבר העמים, British Guiana Boundary: Arbitration with the United States of Venezuela. The Case (and Appendix) on Behalf of the Government of Her Britannic Majesty, הריסון ובניו, 1898 נורברטו פארדס (4 באוקטובר 2023). "Esequibo: por qué se agudizó la disputa por la zona que enfrenta a Guyana y Venezuela desde hace casi dos siglos" [מדוע החריפה המחלוקת על אסקיבו, האזור שעמד מול גיאנה וונצואלה במשך כמעט מאתיים שנה]. BBC (בספרדית). נבדק ב-2023-12-05. {{cite news}}: (עזרה) "Summary of the Judgement of 18 December 2020" (PDF). בית הדין הבין-לאומי לצדק (ICJ). נבדק ב-2023-12-04. רג'ינה גרסיה קאנו וחואן אראז (29 בנובמבר 2023). "Venezuela's planned vote over territory dispute leaves Guyana residents on edge". ABC News. נבדק ב-2023-12-05. {{cite news}}: (עזרה) דניס צ'אברול (23 באוקטובר 2023). "Venezuelan electoral council approves five questions for referendum on Essequibo". Demerara Waves. נבדק ב-2023-12-05. {{cite web}}: (עזרה) "Venezuela realiza con "éxito" simulacro de referendo por zona en disputa con Guyana" [ונצואלה עורכת "בהצלחה" משאל עם מדומה לאזור השנוי במחלוקת עם גיאנה]. France24. 19 בנובמבר 2023. נבדק ב-2023-12-05. {{cite web}}: (עזרה) "Bachilleres participan en referendo "simbólico" sobre el Esequibo" [תלמידי תיכון משתתפים במשאל עם "סמלי" על אסקיבו שמקדמת הממשלה]. ALnavío (בספרדית). 29 בנובמבר 2023. נבדק ב-2023-12-05. {{cite web}}: (עזרה) "Más de 350.000 militares custodiarán el referendo sobre el Esequibo" [יותר מ-350,000 חיילים ישמרו על משאל העם על אסקיבו]. El Nacional. 29 בנובמבר 2023. ארכיון מ-30 בנובמבר 2023. נבדק ב-2023-12-05. {{cite news}}: (עזרה) "Se registra poca afluencia de electores en el referendo no vinculante sobre el Esequibo" [יש מעט הצבעה של מצביעים במשאל העם הלא מחייב על אסקיבו]. Monitoreamos (בספרדית). 3 בדצמבר 2023. {{cite web}}: (עזרה) "Referéndum consultivo comienza con una escasa afluencia de electores en los centros" [משאל העם המייעץ מתחיל בזרם נמוך של בוחרים במרכזים]. Runrunes (בספרדית). 3 בדצמבר 2023. {{cite web}}: (עזרה) "Poca afluencia de venezolanos en el referendo del Esequibo convocado por Maduro" [זרם קטן של תושבי ונצואלה למשאל העם על אסקיבו שקרא מדורו]. ABC (בספרדית). 3 בדצמבר 2023. {{cite web}}: (עזרה) "Poca afluencia de votantes domina el referendo por el Esequibo" [אחוז הצבעה נמוך במשאל העם על אסקיבו]. Diario Las Américas (בספרדית). 3 בדצמבר 2023. {{cite web}}: (עזרה) "Capriles cifra en 89,8% la abstención en el referendo sobre disputa con Guyana" [קפרילס מעריך את ההימנעות במשאל העם על המחלוקת עם גיאנה ב-89.8%]. El Nacional (בספרדית). 4 בדצמבר 2023. {{cite news}}: (עזרה) "Guyana Summons Venezuelan Ambassador In Border Spat". Barrons. סוכנות הידיעות הצרפתית. 24 בספטמבר 2023. נבדק ב-2023-12-05. {{cite news}}: (עזרה) "Statement by the Commonwealth Secretary-General on the escalation of the Guyana-Venezuela border dispute". חבר העמים הבריטי. 1 בנובמבר 2023. נבדק ב-2023-12-05. {{cite web}}: (עזרה) "Caricom urges respect for international law". Jamaica Observer. 26 באוקטובר 2023. נבדק ב-2023-12-05. {{cite web}}: (עזרה) דניס צ'ברול (25 באוקטובר 2023). "CARICOM says Venezuela's referendum has no bearing on international law". Demerara Waves. נבדק ב-2023-12-05. {{cite news}}: (עזרה) "Brazil increases northern border military presence amid Venezuela-Guyana spat -ministry". רויטרס (באנגלית). 29 בנובמבר 2023. נבדק ב-2023-12-05. {{cite news}}: (עזרה) פטריסיו פראלטה (27 באוקטובר 2023). "Crece tensión entre Guyana y Venezuela por cuestionado referendo sobre el Esequibo" [המתח גובר בין גיאנה לוונצואלה עקב משאל עם על אסקיבו]. France 24 (בספרדית). נבדק ב-2023-12-05. {{cite news}}: (עזרה) רוני רודריגס רוסאס (24 בנובמבר 2023). "Obispos piden "no manipular" con referendo del Esequibo" [הבישופים מבקשים "לא לעשות מניפולציות" עם משאל העם על אסקיבו]. Efecto Cocuyo (בספרדית). נבדק ב-2023-12-05. {{cite web}}: (עזרה) "Obispos de Venezuela: No manipular el referéndum con fines políticos o de presión" [הבישופים של ונצואלה: אין לתמרן את משאל העם למטרות פוליטיות או לחץ]. Vatican News (בספרדית). 23 בנובמבר 2023. נבדק ב-2023-12-05. {{cite web}}: (עזרה) "Oposición de Venezuela llama a los ciudadanos a decidir "libremente" sobre preguntas del referendo sobre el Esequibo" [האופוזיציה בוונצואלה קוראת לאזרחים להחליט "בחופשיות" בשאלות במשאל העם על אסקיבו]. קול אמריקה (בספרדית). 13 בנובמבר 2023. נבדק ב-2023-12-05. {{cite web}}: (עזרה) "Venezuela: María Corina Machado dice que el referendo por el Esequibo es un "error" y considera que "debe suspenderse"" [ונצואלה: מריה קורינה מצ'אדו אומרת שמשאל העם על אסקיבו הוא "טעות" וסבורה ש"יש להשעות אותו"]. קול אמריקה (בספרדית). 22 בנובמבר 2023. נבדק ב-2023-12-05. {{cite web}}: (עזרה) "Juan Pablo Guanipa rechazó la consulta del Esequibo: «es un referendo que hacen para todo, menos para defender»" [חואן פבלו גואניפה דחה את ההתייעצות על אסקיבו: "זה משאל עם שהם עושים לכל דבר, חוץ מלהגן"]. Monitoreamos (בספרדית). 3 בדצמבר 2023. נבדק ב-2023-12-04. {{cite web}}: (עזרה) "Carlos Prosperi reaparece en redes para apoyar el referendo sobre el Esequibo" [קרלוס פרוספרי מופיע שוב ברשתות כדי לתמוך במשאל העם על אסקיבו]. Tal Cual. 27 בנובמבר 2023. נבדק ב-2023-12-05. {{cite web}}: (עזרה) "Capriles aseguró que votar en el referendo sobre el Esequibo no es apoyar a Maduro" [קפרילס הבטיח שההצבעה במשאל העם על אסקיבו אינה תומכת במדורו]. Tal Cual. 29 בנובמבר 2023. נבדק ב-2023-12-05. {{cite web}}: (עזרה) "Manuel Rosales llama a votar en el referendo sobre el Esequibo" [מנואל רוזלס קורא להצביע במשאל העם על אסקיבו]. El Tiempo. נבדק ב-2023-12-05. "PCV se pronunció ante el referendo consultivo sobre el territorio Esequibo" [PCV דיבר לפני משאל העם המייעץ על טריטוריית אסקיבו]. Aporrea. 28 בנובמבר 2023. נבדק ב-2023-12-05. {{cite news}}: (עזרה) "Andrés Izarra y Rafael Ramírez fustigaron al referendo: «es un estruendoso fracaso»" [אנדרס איזארה ורפאל רמירז מתחו ביקורת על משאל העם: "זה כישלון מהדהד"]. El Nacional. 3 בדצמבר 2023. {{cite news}}: (עזרה) "Rafael Ramírez aseguró que el referendo del Esequibo es «un estruendoso fracaso del madurismo»" [רפאל רמירס הבטיח שמשאל העם באסקיבו הוא "כישלון מהדהד של המדוריסמו"]. Monitoreamos. 3 בדצמבר 2023. נבדק ב-2023-12-05. {{cite web}}: (עזרה)